JUDEŢUL  IASI

CONSILIUL  LOCAL  AL  COMUNEI RUGINOASA


Anexa nr. 3 la HCL  nr. 9/26.03.2026
CAIET DE SARCINI

privind închirierea păşunilor disponibile, aflate in proprietatea privată a

comunei Ruginoasa, judeţul Iaşi

Având in vedere prevederile art. 9, alin (3) din OUG nr. 34/2013 privind organizarea, administrarea si exploatarea pajiştilor permanente si pentru modificarea si completarea Legii fondului funciar nr. 18/1991: „Consiliile locale ale comunelor, oraşelor, respectiv ale municipiilor vor dispune cu privire la iniţierea procedurii de concesionare/închiriere până la data de 1 martie a fiecărui an, în baza hotărârii consiliului local al comunei, oraşului, respectiv al municipiului.”

Legislaţie relevantă

· OUG nr. 34/2013 privind organizarea, administrarea si exploatarea pajiştilor permanente si pentru modificarea si completarea Legii fondului funciar nr. 18/1991, cu modificările și completările ulterioare;

· O.U.G. nr. 57/2019 privind Codul administrativ, cu modificările şi completările ulterioare;

· O.G. nr. 42/2004 privind organizarea activităţii veterinare;

· Ordinul comun al MADR şi MDRAP nr. 407/2013 privind aprobarea contractelor cadru de închiriere şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, cu modificările și completările ulterioare;

· Ordinul MADR nr. 544/2013 privind metodologia de calcul a încărcăturii optime de animale pe hectar de pajişte;

· H.G. nr. 1064/2013 privind aprobarea Normelor metodologice pentru aplicarea prevederilor <LLNK 12013    34180 301   0 46>Ordonanţei de urgenta a Guvernului nr. 34/2013 privind organizarea, administrarea si exploatarea pajiştilor permanente si pentru modificarea si completarea <LLNK 11991    18 11 201   0 34>Legii fondului funciar nr. 18/1991, cu modificările și completările ulterioare, etc.
1. INFORMATII GENERALE PRIVIND OBIECTUL INCHIRIERII

1.1 Descrierea şi identificarea bunului care urmează să fie închiriat

Suprafețele de păşune, proprietate privată a comunei Ruginoasa, disponibile/rămase disponibile (pe măsura expirării/încetării contractelor de închiriere încheiate în anii anteriori), prevăzute în situaţia privind suprafețele de pășune disponibilă pentru închiriere întocmită de către funcționarii desemnați de primarul comunei Ruginoasa în fiecare an. 

1.2. Destinaţia bunurilor ce fac obiectul închirierii

· Suprafețele de păşune vor fi închiriate în condițiile legii prin atribuire directă crescătorilor de animale din comuna Ruginoasa, pe o perioadă de 7 ani de la data încheierii contractelor de închiriere.
· Persoanele fizice sau juridice trebuie sa aibă animalele înscrise în RNE (registrul național al exploataţiilor) şi/sau în SIIE (Sistemul de identificare şi înregistrare a ecvideelor) şi să asigure o încărcătură minimă de 0,3 UVM/ha şi până la încărcătura maximă de 1 UVM/ ha.
· Suprafețele de păşune închiriate se folosesc pentru păşunatul animalelor şi producerea de furaje prin însămânțarea cu semințe de plante erbacee furajere perene din familiile de graminee şi leguminoase sau amestecuri ale acestora conform amenajamentului pastoral.
1.3 Condiţiile de exploatare a închirierii

Pentru suprafaţa de păşune care se închiriază, locatarul are obligaţia realizării lucrărilor de exploatare raţionala si întreţinere a acestora, prin lucrări de distrugere a muşuroaielor, curăţirea de pietre, mărăcini şi de vegetaţie arbustiferă nevaloroasa, combaterea buruienilor şi executarea lucrărilor de desecare pentru eliminarea vegetației hidrofile, precum şi alte lucrări prevăzute în amenajamentul pastoral, astfel încât să se asigure ridicarea potenţialului de producţie, accesul şi exploatarea respectivelor păşuni în condiţii optime.

2. SCOPUL

a) menţinerea suprafeţei de pajişte;

b) realizarea păşunatului raţional pe grupe de animale si pe tarlale, cu scopul menţinerii calităţii covorului vegetal;

c) creşterea producţiei de masă verde pe ha pajişte.

d) realizarea de stâni noi

e) drum de acces la construcţiile zoopastorale.

3. OBIECTUL INCHIRIERII SI CONDITII PRIVIND INCHEIEREA CONTRACTULUI

3.1. Obiectul închirierii îl constituie închirierea păşunilor disponibile/rămase disponibile (pe măsura expirării/încetării contractelor de închiriere încheiate în anii anteriori).
3.2. Terenurile sunt libere de sarcini şi intră în posesia efectivă a locatarului odată cu semnarea procesului verbal de predare – primire.

3.3. Un ofertant poate depune oferta pentru unul sau pentru mai multe loturi, dar atribuirea contractului de închiriere se face numai dacă îndeplinesc condiţiile de calificare în conformitate cu caietul de sarcini şi cu documentația de atribuire asigurându-se încărcătura de animale/ha deţinute în exploataţie de minim 0,3 UVM/ha pana la încărcătura maxima 1 UVM/ha pentru fiecare lot în parte, astfel încât unui ofertant i se pot atribui mai multe contracte, astfel:

- primul contract de închiriere se poate atribui unui ofertant, dacă îndeplineşte condiţiile de calificare în conformitate cu caietul de sarcini şi cu documentaţia de atribuire asigurându-se încărcătura de animale/ha deţinute în exploataţie de minim 0,3 UVM/ha pana la încărcătura maxima 1 UVM/ha ;

- aceluiaşi ofertant i se poate atribui şi cel de al II-lea contract, dacă îndeplineşte condiţiile de calificare în conformitate cu caietul de sarcini si cu documentaţia de atribuire, după ce se asigură încărcătura maximă de 1 UVM/ha pentru primul contract, asigurându-se o încărcătură de animale/ha deţinute în exploataţie pentru cel de al II-lea contract de minim 0,3 UVM/ha pana la încărcătura maxima 1 UVM/ha, şi aşa mai departe pentru următoarele contracte, proporţional cu efectivele de animale deţinute în exploataţie.

3.4 Se vor încheia contracte distincte pentru fiecare lot în parte, sau un contract poate să conţină toate loturile solicitate.

3.5 Dacă la data analizării ofertelor un ofertant deţine un alt contract de închiriere sau închiriere pentru terenurile aflate în proprietatea Comunei Ruginoasa, atunci ofertantului respectiv nu i se mai poate atribui un alt contract cu încărcătura de animalele deţinute în exploataţie de maxim 1UVM/ha aferente contractul de închiriere încheiat anterior.

TABELUL DE CONVERSIE A ANIMALELOR ÎN UNITATI VITE MARI

conform Ordinului 544/2013

	Categoria de animale
	Coeficientul de conversie
	Capete/UVM

	Tauri, vaci şi alte bovine de mai mult de 2 ani, ecvidee de mai mult de 6 luni
	1,0
	1,0

	Bovine între 6 luni şi 2 ani
	0,6
	1,6

	Bovine de mai puţin de 6 luni
	0,4
	2,5

	Ovine
	0,15
	6,6

	Caprine
	0,15
	6,6


4. CONDITII OBLIGATORII PRIVIND EXPLOATAREA INCHIRIERII

4.1. Destinaţia: organizare păşunat cu speciile de animale (bovine, ovine, caprine) pe suprafeţele cu destinaţie de păşune a locuitorilor comunei Ruginoasa.

4.2. Nerespectarea acestei prevederi dă dreptul locatorului să rezilieze unilateral contractul de închiriere, după o preavizare de 30 zile.

4.3 Locatarului îi este interzisă creşterea la stână sau pe lângă stână a porcilor sau păsărilor pentru a evita degradarea terenului.

4.4. Locatarul are obligaţia să asigure exploatarea prin păşunat, eficace în regim de continuitate şi de permanență a terenului ce face obiectul închirierii. În acest scop el trebuie să respecte încărcătura de animale/ha minima 0,3 UVM/ha până la încărcătura maxima 1 UVM/ha, prezentând în acest sens în fiecare an, o declaraţie pe propria răspundere privind efectivul anual de animale scoase la păşunat, declaraţie ce va fi depusă la registratura Primăriei comunei Ruginoasa pana cel târziu în data de 01 aprilie a anului respectiv. Dacă din datele prezentate în declaraţie reiese că nu este respectată încărcătura minima 0,3 UVM/ha până la încărcătura maximă 1 UVM/ha, pentru lotul respectiv şi dacă nu se respectă data maximă de depunere a declaraţiei, atunci contractul se reziliază de drept.

4.5. Locatarul va efectua anual conform cu prevederile obligatorii din Amenajamentul pastoral, lucrări de fertilizare cu îngrășăminte organice, acestea exercitând un efect ameliorativ asupra însușirilor fizice, chimice şi trofice ale solului. O metodă simplă, deosebit de eficientă și foarte economică este fertilizarea prin târlire, conform Amenajamentului pastoral.

4.6. De asemeni va respecta toate legile în vigoare cu privire la obiectul închirierii şi va ține cont de Strategia privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung. 

4.7. Odată cu semnarea contractului, locatarul are obligaţia sa respecte toate prevederile si procedurile ce decurg din legislaţia privind protecţia mediului. 

4.8. Locatarul are obligaţia de a prezenta spre aprobare executivului Primăriei comunei Ruginoasa, în termen de maxim 20 zile de la semnarea contractului, graficul lucrărilor anuale de întreţinere a păşunilor.

4.9. Înainte de ieşirea la păşunat se va face controlul sanitar – veterinar al animalelor prin certificatele eliberate de circumscripția sanitar – veterinară. 

4.10. Locatarul are obligaţia sa anunţe circumscripţia sanitar – veterinară şi Primăria comunei Ruginoasa, în termen de 24 ore, în cazul îmbolnăvirii animalelor, apariţia unor boli infectocontagioase sau a mortalităţii animalelor.

4.11. Locatarul are obligaţia de a prelua efectivele de animale aparţinând persoanelor fizice sau juridice cu domiciliul in comuna Ruginoasa (în baza încărcăturilor maxime enunţate anterior), la cererea acestora dacă acestea sunt înregistrate în evidentele Primăriei comunei Ruginoasa şi in evidentele circumscripției sanitar – veterinară de care aparțin. În cazul în care locatarul refuză să se conformeze, se va proceda la rezilierea contractului de drept. 

4.12. Locatarul nu poate subînchiria sau cesiona, în tot sau în parte, terenul şi lucrările ce fac obiectul contractului de închiriere.

4.13. Locatarul este obligat să întrebuințeze bunul imobil – terenul – potrivit destinației sale – păşune.

4.14. Locatorul are dreptul ca prin împuterniciții săi să controleze modul cum este folosit şi întreținut de către locatar terenul închiriat şi să ia măsurile ce se impun în vederea unei bune întrețineri şi folosirii judicioase, potrivit destinației stabilite în cadrul licitației.

4.15. Terenul închiriat va fi folosit în regim de continuitate şi permanenta pentru scopul în care a fost închiriat, iar eventualele schimbări de destinație sunt interzise.
4.16. Locatarul este obligat să respecte prevederile amenajamentul pastoral.

4.17.Locatarul este obligat să plătească taxa pe terenul care face obiectul contractului de închiriere conform Codului fiscal şi a H.C.L.  privind stabilirea impozitelor şi taxelor locale.

4.18. La încetarea contractului de închiriere prin ajungere la termen, locatarul este obligat să restituie locatorului, în deplină proprietate, bunurile de retur şi bunurile de preluare, în mod gratuit şi libere de orice sarcini, fără nici o pretenţie de despăgubire.

5. DURATA CONTRACTULUI DE INCHIRIERE

Durata contractului de închiriere este de 7 ani.

6.NIVELUL MINIM AL CHIRIEI

6.1. Nivelul minim al chiriei, respectiv de pornire al licitației cu strigare este cel stabilit în  HCL nr. _______/_______.2026.
6.2. Pasul de strigare în cazul organizării licitației publice cu strigare este de 10 % (pasul se calculează 10% din produsul preț/ha X nr. hectare). Pentru adjudecarea licitației în cazul fiecărei parcele este necesar de minim un pas de strigare (în cazul licitației). 
6.3. Criteriul de atribuire a contractului de închiriere este acceptarea prețului de pornire, în cazul procedurii de atribuire directă sau cel mai mare nivel al chiriei obținut prin licitare publică, în cazul licitației publice cu strigare.
6.4. Crescătorii de animale trebuie să-şi elaboreze cererea  şi oferta în funcţie de proporţionalitatea hectarelor care sunt păşunate de bovine şi ovine. Comisia de atribuire directă, evaluare și licitaţie va verifica dacă s-a respectat chiria minimă propusă şi încărcătura minimă de 0,3 UVM/ha până la încărcătura Maximă de 1 UVM/ha.
6.5. Comisia de atribuire directă, evaluare și licitaţie după perioada de depunere a cererilor va centraliza toate cererile crescătorilor de animale şi va proceda la calculul suprafeţelor de păşune astfel ca în funcţie de numărul de animale aceştia să primească suprafaţa de păşune respectând limita minimă şi maximă.

6.6. Taxa de închiriere anuală se va achita în lei, de către locatar în două tranşe: 30% până la data de 30 iunie a fiecărui an şi 70% până la data de 30 septembrie a fiecărui an.
6.7. Chiria obținută din închiriere va reprezenta venit la bugetul local.

7. GARANTII

7.1. Fiecare crescător de animale este obligat să depună cerere prin care solicită închirierea unei suprafeţe de păşune în care să menţioneze numărul de animale deţinute.
7.2. Vor fi admiși la ședința publică de atribuire directă sau la licitația publică cu strigare doar crescătorii de animale persoane fizice și juridice care vor depune la registratura Primăriei Ruginoasa dosarul de participare la închiriere, până la data și ora stabilite de către Primăria Ruginoasa și anunțate prin Anunț public cu respectarea legislației în vigoare. 
7.2. La data semnării contractului locatarul va constitui garanţie de bună execuţie, în cuantum de 25% din valoarea contractului ce va fi atribuit. Neplata chiriei sau executarea cu întârziere a acestei obligaţii conduce la reţinerea sumelor datorate, inclusiv a penalităţilor, din garanţia depusă de locatar la semnarea contractului de închiriere. 
8.REGIMUL BUNURILOR UTILIZATE DE LOCATAR IN DERULAREA INCHIRIERII

Categoriile de bunuri ce vor fi utilizate de locatar in derularea închirierii sunt:

a) bunuri de retur – sunt bunurile care revin pe deplin drept, gratuit si libere de orice sarcini locatorului, la încetarea contractului de închiriere. Sunt bunuri de retur, bunurile care fac obiectul închirierii – păşunea

b) bunuri de preluare – sunt bunurile care la expirarea contractului revin locatorului – construcţiile

c) bunuri proprii – sunt bunurile care la încetarea contractului de închiriere, rămân în proprietatea locatarului. Sunt bunuri proprii bunurile care au aparţinut locatarului si au fost utilizate de către acesta pe toata durata închirierii – utilaje, unelte, etc.

9. OBLIGATIILE PRIVIND PROTECTIA MEDIULUI SI A PERSOANELOR

9.1 Pe durata executării construcţiei se vor lua masuri pentru protejarea calităţii aerului, apei şi solului conform legislaţiei în vigoare.

9.2 Dejecţiile de la animale vor fi folosite în amestec cu apa pentru fertilizarea zonei de păşunat şi asigurare masă furajeră.

9.3 Se va asigura protecţia persoanelor care circulă în zonele închiriate, împotriva atacurilor animalelor din ferme.

10. CONDIŢIILE DE VALABILITATE PE CARE TREBUIE SĂ LE ÎNDEPLINEASCĂ CERERILE 
10.1. Cererile de închiriere se depun la registratura primăriei. 

10.2. În cerere se va indica obiectul închirierii (ÎNCHIRIERE PĂŞUNE ___________) şi adresa solicitantului însoţită de un număr de telefon.
10.3. Dosarul de participare la închiriere va conține următoarele documente:
· Pentru persoane fizice: 
· cerere înscriere la închiriere; 
· copie act de identitate solicitant (buletin sau carte de identitate);

· dovada înregistrării în Registrul Naţional al Exploataţiilor şi deţinerii exploataţiei pe raza administrativ teritoriala unde se afla păşunea închiriata – Adeverinţa de la medicul veterinar de circumscripţie privind: codul de exploataţie, locul exploataţiei si numărul de animale deţinute la data depunerii ofertei;

· Dovada deţinerii în proprietate a unei încărcături minime de 0,3 UVM/ha si maxime de 1 UVM/ha pentru suprafaţa solicitata – Adeverinţă de la registrul agricol 
· certificat de atestare fiscală privind impozitele si taxele eliberat de compartimentul impozite şi taxe locale a unităţii administrative teritoriale de pe raza căreia domiciliază persoana, care să ateste că aceasta nu înregistrează debite la bugetul local – valabil la data deschiderii ofertelor - în original sau copie certificată; 

· declarație pe propria răspundere că va executa lucrări de curăţire pe întreaga suprafaţă de păşune;

· Pentru persoane juridice: 
· cerere înscriere la închiriere;

· copie după actul de identitate al administratorului;

· documentele de înfiinţare: cod fiscal, hotărâre judecătorească de înfiinţare, actul constitutiv, statutul asociaţiei / statutul societăţii din care să reiasă şi obiectul de activitate, certificat de înregistrare emis de Oficiul Registrului Comerţului din care să rezulte şi codul unic de înregistrare; 

· dovada înregistrării in Registrul Naţional al Exploataţiilor si deţinerii exploataţiei pe raza administrativ teritoriala unde se afla păşunea închiriata – Adeverinţa de la medicul veterinar de circumscripţie privind: codul de exploataţie, locul exploataţiei si numărul de animale deţinute la data depunerii ofertei;

· Dovada deţinerii in proprietate a unei încărcături minime de 0,3 UVM/ha si maxime de 1 UVM/ha pentru suprafaţa solicitata – Adeverinţă de la registrul agricol 
· certificat de atestare fiscală privind impozitele si taxele eliberat de compartimentul impozite şi taxe locale a unităţii administrative teritoriale de pe raza căreia domiciliază persoana, care să ateste că aceasta nu înregistrează debite la bugetul local – valabil la data deschiderii ofertelor - în original sau copie certificată; 

· declarație pe propria răspundere că va executa lucrări de curăţire pe întreaga suprafaţă de păşune. 

Notă: toate copiile din dosarul de participare la licitaţie vor fi certificate - „copie conformă cu originalul" 

10.4 Nu vor fi admişi la închiriere participanții care:
a) se află în procedura reorganizării judiciare, insolvență sau a falimentului;
b) dosarul de participare la închiriere este incomplet;
c) prezintă unul din certificatele solicitate în afara termenului de valabilitate;
d) au datorii faţă de bugetul local înscrise în certificatul fiscal;
e) nu au achitat redevența ( în cazul în care au avut contracte anterioare de închiriere păşune); 

f)   nu au respectat obligația de curăţire şi întreținere a păşunii. (în cazul în care au avut contracte anterioare de închiriere păşune). 
11.CLAUZELE REFERITOARE LA INCETAREA CONTRACTULUI DE INCHIRIERE

11.1. Contractul de închiriere încetează în următoarele situaţii
    a) în cazul imposibilităţii obiective a locatarului de a-l exploata prin neasigurarea încărcăturii minime de animale;

    b) păşunatul altor animale decât cele înregistrate în RNE;

    c) la expirarea duratei stabilite în contractul de închiriere;

    d) în cazul în care interesul naţional sau local o impune, prin denunţarea unilaterală de către locator în baza documentelor oficiale, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată;

    e) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului;

    f) în cazul nerespectării obligaţiilor contractuale de către locator, prin reziliere de către locatar, cu plata unei despăgubiri în sarcina locatorului;

    g) în cazul imposibilităţii obiective a locatarului de a-l exploata, prin renunţare, fără plata unei despăgubiri;

    h) neplata la termenele stabilite prin contract a chiriei şi a penalităţilor datorate;

    i) în cazul vânzării animalelor de către locatar;

    j) schimbarea destinaţiei terenului, folosirea pajiştii în alte scopuri decât cel pentru care a fost închiriat terenul;

    k) în cazul în care se constată faptul că pajiştea închiriată nu este folosită.

11.2. La încetarea din orice cauza a contractului de închiriere, bunul care a făcut obiectul contractului va fi returnat proprietarului liber de sarcini, in aceeaşi stare in care a fost preluat de către locatar.

12. REGULI PRIVIND CONFLICTUL DE INTERESE 
12.1. Pe parcursul aplicării procedurii de atribuire directă sau licitaţie organizatorul are obligaţia de a lua toate măsurile pentru a evita situaţiile de natură să determine apariţia unui conflict de interese şi/sau manifestarea concurenţei neloaiale. Nerespectarea prevederilor se sancţionează potrivit dispoziţiilor în vigoare. 

12.2. Persoana care a participat la întocmirea documentaţiei are dreptul de a fi ofertant, dar numai în măsura în care implicarea sa în elaborarea documentaţiei de licitaţie nu este de natură să distorsioneze concurenţa. 

12.3. Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancţiunea excluderii din procedura de atribuire directă sau licitaţie. 

12.4. Nu au dreptul de a fi implicate în procesul de verificare/evaluare a ofertelor următoarele persoane: 

a) soţ/soţie, rudă sau afin, până la gradul al patrulea inclusiv, cu ofertantul, persoană fizică;

b) soţ/soţie, rudă sau afin, până la gradul al patrulea inclusiv, cu persoane care fac parte din consiliul de administraţie/organul de conducere sau de supervizare a unuia dintre ofertanţi, persoane juridice; 

c) persoane care deţin părţi sociale, părţi de interes, acţiuni din capitalul subscris al unuia dintre ofertanţi sau persoane care fac parte din consiliul de administraţie/organul de conducere sau de supervizare a unuia dintre ofertanţi; 

d) persoane care pot avea un interes de natură să le afecteze imparţialitatea pe parcursul procesului de verificare/evaluare a ofertelor. 
12.5. Persoanele care sunt implicate direct în procesul de verificare/evaluare a ofertelor trebuie să păstreze confidenţialitatea asupra conţinutului ofertelor, precum şi asupra altor informaţii prezentate de către ofertanţi a căror dezvăluire ar putea aduce atingere dreptului acestora de a-şi proteja proprietatea intelectuală sau secretele comerciale, precum şi asupra lucrărilor comisiei de evaluare. 

            Preşedinte de şedinţă,                                               Contrasemnează pentru  legalitate,

                  Consilier local,                                                                Secretar general,
    Fuiorea – Novac Lenuța – Simona                                            Axenia - Frija Corina 

